**P.nr. 676/17**

**NË EMËR TË POPULLIT**

**GJYKATA THEMELORE NË PEJË-Departamenti i përgjithshëm,** me gjyqtaren Violeta Husaj-Rugova, me pjesëmarrjen e sekretares juridike Arjeta Kelmendi, në lëndën penale kundër të akuzuarit S M, për shkak të veprës penale lidhje e paautorizuar në shërbime nga neni 321 par.1 të KPRK-së, duke vendosur sipas aktakuzës së Prokurorisë Themelore në Pejë-Departamenti për krime të përgjithshme, PP/II.nr.1440/2017 të dt.20.06.2017, pas mbajtjes së shqyrtimit fillestar në prezencë të Prokurores së shtetit Lumturije Hoxha, të akuzuarit S M dhe përfaqësuesit të KEDS-it Burhan Shabanaj, me datë 24.10.2017 mori dhe shpalli si dhe përpiloi këtë:

**A K T GJ Y K I M**

**I akuzuari:**

S M, i biri i Sh dhe nënës Gj e gjinisë M, i lindur me dt. ......, në fsh. K K-Pejë, tani me vendbanim në Pejë rruga “......”, i ......., ka të kryer shkollën ......, gjendjes së ..... ekonomike, më nr. personal ...... dhe me nr. tel. ........, shqiptar, shtetas i R. së Kosovës, mbrohet në liri.

**ËSHTË FAJTOR**

**Për shkak se:**

Me parë e gjer me dt. 26.11.2015 në vendin e ashtu quajtur “M e Z”, K. Pejë, në shtëpinë e tij, i njëjti është lidhur në mënyrë të paautorizuar në përçues te rrymës elektrike , në atë mënyre që gjatë kontrollit të komisionit të autorizuar të KEDS-it, ditën kritike është konstatuar se tek i njëjti kanë hasur në një degëzim te kabullit 3x2,5 mm, të lidhur jashtë njësorit elektrik, ashtu që në mënyrë të pa autorizuar ka shpenzuar energjinë elektrike, me ç’rast te dëmtuarës i ka shkaktuar dëme materiale

-Me çka ka kryer vepër penale lidhja e paautorizuar në shërbime nga neni 321 par. 1 të KPRK-së.

Andaj gjykata duke u bazuar në nenin 7, 41, 43, 46, 49, 50, 51, 52, 69, 73, të KPRK-së, dhe nenit 321 par.1 KPRK-së, si dhe nenit 365 të KPPK-së, të akuzuarit i shqipton:

**DËNIM ME KUSHT**

Të akuzuarit S M i përcaktohet dënimi me burg në kohëzgjatje prej 2 muajve dhe

Dënim me gjobë në lartësi prej 150 (njëqind) euro mirëpo këto dënime nuk do të ekzekutohen në rast se i akuzuari brenda periudhës 1 vjeçare nuk kryen vepër të re penale.

Dënimin me burgim dhe më gjobë nuk do të ekzekutohet në rast se i akuzuari brenda periudhës 1(një) vjeçare nuk kryen ndonjë vepër të re penale.

**OBLIGOHET** i akuzuari në paguarjen e shpenzime të procedurës penale në shumë prej 20€ si dhe paushall gjyqësorë në shumë prej 15€, dhe ne emër të taksës për kompensimin e viktimave të krimit në shumë prej 30€ dhe atë në afat prej 15 ditësh pas plotfuqishmërisë së aktgjykimit.

Pala e dëmtuar kompania KEDS-it për realizimin e kërkesës pasurore juridike udhëzohen në kontest të rregullt civil.

**A r s y e t i m**

Prokuroria Themelore në Pejë-Departamenti për krime të Përgjithshme, ka ngrit aktakuzë PP/II.nr.1440/2017 të dt.20.06.2017, kundër të akuzuarit S M, për shkak të veprës penale lidhje e paautorizuar në shërbime nga neni 321 par.1 të KPRK-së.

Pas leximit të aktakuzës nga ana e Prokurorit të shtetit PP/II.nr.1440/2017 të dt.20.06.2017, në seancën e shqyrtimit fillestarë, gjykata është bindur se i akuzuari e ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë. I akuzuari S M pasi që i ka kuptuar pasojat dhe përparësitë e pranimit të fajësisë të cilat i janë shpjeguar nga ana e Gjykatës, ka deklaruar se e pranon fajësinë për veprën penale e cila i vihet në barrë, mirëpo vlera e dëmit është shumë e madhe.

Prokurorja ka deklaruar se pajtohet me pranimin e fajësisë pasi që i njëjti është i vullnetshëm dhe është në përputhje me provat të cilat gjenden në shkresa të lëndës.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë është bërë në mënyrë vullnetare dhe pa kurrfarë presioni pasi ai e ka kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarit dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPRK-së, se janë plotësuar kushtet nga neni 248 të KPPRK-së, atëherë në këtë çështje nuk është zbatuar procedura e provave.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë: procesverbali me numër 0684777 dt. 26.11.2015, fatura e KEDS-it me nr. te referencës 201511 dt. 02.12.2015 si dhe shikohet fotodokumentacioni dhe shkresat e tjera të lëndës.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se, i akuzuari e ka pranuar fajësinë qysh në fillim, pati sjellje korrekte gjatë shqyrtimit fillestarë, është penduar për veprën penale të kryer si dhe gjendjen e dobët ekonomike, ndërkaq nga rrethanat rënduese për të akuzuarin gjykata nuk ka gjetë asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KPRK-së.

Duke u bazuar në nenin 450 të KPPK-së, e obligoi të akuzuarën në paguarjen e shpenzimeve të procedurës penale si dhe të paushallit gjyqësorë.

Konform nenit 463 të KPPK-së pala e dëmtuar udhëzohet në kontest civil.

Nga sa u tha më lart u vendos si në dispozitiv të këtij aktgjykimi konform nenit 365 të KPPK-së.

**NGA GJYKATA THEMELORE NË PEJË - Departamenti i Përgjithshëm**

**P.nr. 676/17**

Sekretarja juridike GJ Y Q T A R J A

Arjeta Kelmendi Violeta Husaj Rugova

**KËSHILLË JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.